b'\n_START_ARTICLE_\nDinastia Romanov\n_START_SECTION_\nEtimologie\n_START_PARAGRAPH_\nDin punct de vedere legal, nu este clar c\xc3\xa2nd sau dac\xc4\x83 un ukaz a  abolit numele lui Michael Romanov \xc3\xaen momentul ader\xc4\x83rii sale la tronul Rusiei sau a ulterioarei descenden\xc8\x9be a lui, de\xc8\x99i prin tradi\xc8\x9bie, membrii dinastiilor foloseau rar numele de familie. Mai degrab\xc4\x83, ele sunt cunoscute ca titluri dinastice (Ivan Tareviciulk Alexeevici, Marele Duce Nikolai Nikolaevici, etc). Din 1761, conduc\xc4\x83torii Rusiei descenden\xc8\x9bi din fiul Marei Ducese Anna Petrovna a Rusiei \xc8\x99i a lui Carol Frederick, Duce de Holstein-Gottorp, nu mai f\xc4\x83ceau parte din dinastia Romanov, ci apar\xc8\x9bineau dinastiei Holstein-Gottorp, ramur\xc4\x83 cadet a casei germane de Oldenburg. Numele de Romanov \xc8\x99i Casa de Romanov erau deseori folosite \xc3\xaen referin\xc8\x9bele oficiale al Casei Imperiale Ruse._NEWLINE_Dup\xc4\x83 Revolu\xc8\x9bia din Februarie, to\xc8\x9bi membrii familiei imperiale \xc8\x99i-au dat numele de Romanov, prin decretul special al guvernului provizoriu din Rusia. Singura excep\xc8\x9bie erau descenden\xc8\x9bii Marelui Duce Dimitri Pavlovici, care, \xc3\xaen exil, a luat numele de Il\'insky.\n_START_SECTION_\nOrigini\n_START_PARAGRAPH_\nFamilia Romanov \xc3\xaemp\xc4\x83r\xc8\x9beau orginea lor cu o mul\xc8\x9bime de alte familii nobile din Rusia. Cel mai vechi membru al familiei a fost Andrei Kobyla, un boier \xc3\xaen slujba lui Simeon I al Moscovei. Genera\xc8\x9biile de mai t\xc3\xa2rziu i-au atribuit lui Koybla cea mai ilustr\xc4\x83 genealogie. O genealogie a secolului al XVIII-lea a sus\xc8\x9binut c\xc4\x83 el a fost fiul prin\xc8\x9bului prusac Glanda Kambila, care a venit \xc3\xaen Rusia \xc3\xaen a doua jum\xc4\x83tate a secolului al XIII-lea, fugind de invadatorii germani. \xc3\x8entr-adev\xc4\x83r unul dintre liderii rebeliunii prusace vechi din 1260-1274 \xc3\xaempotriva Ordinului Teutonic a fost numit Glande._NEWLINE_Originea sa real\xc4\x83 a fost mai pu\xc8\x9bin spectaculoas\xc4\x83. Unii membrii din rudele sale au avut ca porecle, termeni prelua\xc8\x9bi din cai sau alte animale domestice, suger\xc3\xa2nd astfel cobor\xc3\xa2rea de la una dintre ramurele regale. Unul dintre fii lui Kobyla, Feodor, un boier de la casa boiereasc\xc4\x83 al lui Dimitri Donskoi, a fost poreclit Koshka (pisic\xc4\x83). Urma\xc8\x99ii s\xc4\x83i au preluat numele Koshkin, apoi l-au schimbat \xc3\xaen Zakharin, iar o alt\xc4\x83 familie l-a desp\xc4\x83r\xc8\x9bit mai t\xc3\xa2rziu \xc3\xaen: Zakharin-Yakovlev \xc8\x99i Zakharin-Yuriev. \xc3\x8en timpul domniei lui Ivan cel Groaznic, fosta familie a devenit cunoscut\xc4\x83 sub numele de Yakovlev, \xc3\xaen timp ce nepo\xc8\x9bii lui Roman Zakharin-Yuriev \xc8\x99i-au schimbat numele \xc3\xaen Romanov.\n_START_SECTION_\nRidicarea la putere\n_START_PARAGRAPH_\nAverile familiei au crescut atunci c\xc3\xa2nd fiica lui Roman, Anastasia Zakharyina, s-a c\xc4\x83s\xc4\x83torit cu Ivan al IV-lea \xc3\xaen februarie 1547. C\xc3\xa2nd so\xc8\x9bul ei \xc8\x99i-a asumat titlul de \xc8\x9bar, ceea ce \xc3\xaensemna literalmente Cezar, ea a fost \xc3\xaencoronat\xc4\x83 prima \xc8\x9barin\xc4\x83. C\xc4\x83s\xc4\x83toria lor a fost extrem de fericit\xc4\x83, \xc3\xaens\xc4\x83 o moarte prematur\xc4\x83 \xc8\x99i misterioas\xc4\x83 \xc3\xaen 1560 a schimbat caracterul lui Ivan. Suspect\xc3\xa2ndu-i pe boieri c\xc4\x83 i-au asasinat sotia, \xc8\x9barul a \xc3\xaenceput un regim de teroare \xc3\xaempotriva lor. Printre copiii Anastasiei, Ivan cel Groaznic a fost ucis de c\xc4\x83tre \xc8\x9bar \xc3\xaentr-o ceart\xc4\x83; t\xc3\xa2n\xc4\x83rul Feodor, un prin\xc8\x9b pios \xc8\x99i letargic, a mo\xc8\x99tenit tronul la moartea tat\xc4\x83lui s\xc4\x83u._NEWLINE_De-a lungul domniei lui Feodor, guvernarea Rusiei a fost contestat\xc4\x83 \xc3\xaentre cumnatul s\xc4\x83u, Boris Godunov, \xc8\x99i verii lui din familia Romanov. La moartea lui Feodor care nu a avut mo\xc8\x99tenitori, linia veche de 700 de ani (Moscova Ruriks) a ajuns la cap\xc4\x83t. Dup\xc4\x83 o lupt\xc4\x83 lung\xc4\x83, grupul lui Boris Godunov a trimufat \xc3\xaen fa\xc8\x9ba Romanovilor, iar cel dint\xc3\xa2i a fost ales noul \xc8\x9aar \xc3\xaen 1599. R\xc4\x83zbunarea lui Godunov asupra Romanovilor a fost teribil\xc4\x83: toat\xc4\x83 familia \xc8\x99i rudele sale au fost deporta\xc8\x9bi \xc3\xaen col\xc8\x9burile \xc3\xaendep\xc4\x83rtate ale Rusiei de Nord \xc8\x99i Urali, unde majoritatea dintre ei au murit de foame sau \xc3\xaen lan\xc8\x9buri. Liderul familiei, Feodor Nikitici Romanov, a fost exilat la M\xc4\x83n\xc4\x83stirea Antoniev Siysky unde a fost for\xc8\x9bat s\xc4\x83 depun\xc4\x83 jur\xc4\x83minte monarhale cu numele de Filaret._NEWLINE_Averea Romanovilor s-a schimbat dramatic odat\xc4\x83 cu c\xc4\x83derea dinastiei Godunov, \xc3\xaen iunie 1605. Ca fost lider al grupului anti-Godunov \xc8\x99i v\xc4\x83rul ultimului \xc8\x9bar legitim, Filaret Romanov a fost c\xc4\x83utat de impostorii care au \xc3\xaencercat s\xc4\x83 pretind\xc4\x83 mo\xc8\x99tenirea Rurik \xc8\x99i tronul \xc3\xaen Timpurile tulburi. Falsul Dmitri I l-a f\xc4\x83cut metropolitan iar falsul Dimitri al II-lea l-a ridicat la demnitatea de patriarh. Dup\xc4\x83 expluzarea polonezilor din Moscova \xc3\xaen 1612, Zemsky Sobor a oferit coroana ruseasc\xc4\x83 mai multor prin\xc8\x9bi Rurik \xc8\x99i Gedimin, \xc3\xaens\xc4\x83 mul\xc8\x9bi dintre ei au refuzat onoarea._NEWLINE_C\xc3\xa2nd s-a oferit coroana, fiul lui Filaret, Mihail Romanov \xc3\xaen v\xc3\xa2rst\xc4\x83 de 16 ani, a p\xc4\x83r\xc4\x83sit M\xc4\x83n\xc4\x83stirea Ipatiev din Kostroma, izbucnind \xc3\xaen lacrimi de fric\xc4\x83 \xc8\x99i disperare. \xc3\x8en cele din urm\xc4\x83 a fost convins s\xc4\x83 accepte tronul de c\xc4\x83tre mama sa, Ksenia Ivanovna \xc8\x98estova, care l-a binecuv\xc3\xa2ntat cu imaginea Sf\xc3\xa2ntului Teodor. Sim\xc8\x9bind c\xc3\xa2t de nesigur era tronul s\xc4\x83u, Mihail a \xc3\xaencercat s\xc4\x83 eviden\xc8\x9bieze leg\xc4\x83turile sale cu ultimii \xc8\x9bari Rurik \xc8\x99i a cerut sfatul Ambasadei P\xc4\x83m\xc3\xa2ntului pentru fiecare problem\xc4\x83 important\xc4\x83. Aceast\xc4\x83 strategie s-a dovedit de succes. Primii Romanovi au fost iubi\xc8\x9bi de popula\xc8\x9bie.\n_START_SECTION_\nPerioada crizei dinastice\n_START_PARAGRAPH_\nMihail a fost succedat de fiul s\xc4\x83u Alexei, care a condus \xc8\x9bara \xc3\xaen lini\xc8\x99te prin numeroase probleme. La moartea sa, a existat o perioad\xc4\x83 de lupte dinastice \xc3\xaentre copiii lui concepu\xc8\x9bi cu prima sa so\xc8\x9bie, Maria  Ilyinichna Miloslavskaya (Feodor al III-lea, Sofia Alexeevna \xc8\x99i Ivan al V-lea) \xc8\x99i a fiului s\xc4\x83u din cea de-a doua c\xc4\x83s\xc4\x83torie cu Natalia Kirilovna Nar\xc3\xae\xc8\x99kina, viitorul Petre cel Mare. Noi lupte dinastice au urmat dup\xc4\x83 moartea lui Petre. Singurul s\xc4\x83u fiu supravie\xc8\x9buitor, Alexei, nu a suportat modernizarea Rusiei f\xc4\x83cut\xc4\x83 de Petre. El a fost arestat \xc8\x99i a murit \xc3\xaen \xc3\xaenchisoare, la scurt timp dup\xc4\x83 aceea. Aproape de sf\xc3\xa2r\xc8\x99itul vie\xc8\x9bii sale, Petre a reu\xc8\x99it s\xc4\x83 modifice tradi\xc8\x9bia succesiunii care \xc3\xaei permitea s\xc4\x83 numeasc\xc4\x83 propriul mo\xc8\x99tenitor. Puterea a trecut \xc3\xaen m\xc3\xa2inile a celei de-a doua so\xc8\x9bii, \xc3\x8emp\xc4\x83r\xc4\x83teasa Ecaterina. Timp de cinci ani, linia de sex masculin a Romanovilor s-a \xc3\xaencheiat cu moartea lui Petre al II-lea.\n_START_SECTION_\nDinastia Holstein-Gottorp-Romanov\n_START_PARAGRAPH_\nDinastia Holstein-Gottorps a Rusiei a p\xc4\x83strat prenumele de Romanov, subliniind descenden\xc8\x9ba lor matern\xc4\x83 de la Petru cel Mare, prin Anna Petrovna (fiica mai mare a lui Petru I, prin a doua so\xc8\x9bie). \xc3\x8en 1742, \xc3\x8emp\xc4\x83r\xc4\x83teasa Elisabeta a Rusiei  l-a adus pe fiul Annei, nepotul ei, Peter de Holstein-Gottorps, la Sankt Petersburg \xc8\x99i l-a proclamat mo\xc8\x99tenitorul ei iar \xc3\xaen timp dorea s\xc4\x83-l c\xc4\x83s\xc4\x83toreasc\xc4\x83 cu o prin\xc8\x9bes\xc4\x83 german\xc4\x83, Sofia de Anhalt-Zerbst (cunoscut\xc4\x83 sub numele de Ecaterina cea Mare). Fiul Ecaterinei, Pavel I era m\xc3\xa2ndru s\xc4\x83 fie str\xc4\x83-str\xc4\x83nepotul unei ilustre monarhii ruse\xc8\x99ti, de\xc8\x99i mama sa a scris \xc3\xaen memoriile sale c\xc4\x83 tat\xc4\x83l natural al lui Pavel a fost iubitul ei, Serge Saltykov, \xc8\x99i nu Petru, so\xc8\x9bul ei. Dureros de con\xc8\x99tient de riscurile ce decurg din luptele de succesiune, Pavel a declarat legi de cas\xc4\x83 pentru Romanovi - a\xc8\x99a-numitele Legi Paveline, printre cele mai stricte din Europa - care stabileau legea semi-salic\xc4\x83 ca regul\xc4\x83 de succesiune la tron, care necesita credin\xc8\x9ba ortodox\xc4\x83 pentru monarhi \xc8\x99i dinastii, precum \xc8\x99i pentru consoartele monarhilor \xc8\x99i a celor mai apropia\xc8\x9bi mo\xc8\x99tenitori \xc3\xaen linie. Mai t\xc3\xa2rziu, Alexandru I, r\xc4\x83spunz\xc3\xa2nd la c\xc4\x83s\xc4\x83toria morganatic\xc4\x83 a fratelui \xc8\x99i mo\xc8\x99tenitorului s\xc4\x83u, a ad\xc4\x83ugat cerin\xc8\x9ba care impunea tuturor membrilor dinastiilor ruse\xc8\x99ti \xc3\xaen linie masculin\xc4\x83 s\xc4\x83 fie egali din na\xc8\x99tere._NEWLINE_Pavel I a fost asasinat \xc3\xaen palatul s\xc4\x83u \xc3\xaen Saint Petersburg. Alexandru I l-a urmat la tron \xc8\x99i mai t\xc3\xa2rziu a murit f\xc4\x83r\xc4\x83 a l\xc4\x83sa nici un mo\xc8\x99tenitor de sex masculin. Fratele s\xc4\x83u, Nicolae I, i-a urmat la tron. Nicolae I a avut patru fii, educa\xc8\x9bi pentru o eventual\xc4\x83 guvernare a Rusiei \xc8\x99i pentru cariere militare de succes._NEWLINE_Alexandru al II-lea, fiul lui Nicolae I, a devenit urm\xc4\x83torul \xc3\x8emp\xc4\x83rat rus \xc3\xaen 1855, \xc3\xaen mijlocul r\xc4\x83zboiului Crimeei. Alexandru a considerat c\xc4\x83 sarcina lui era de a men\xc8\x9bine pacea \xc3\xaen Europa \xc8\x99i Rusia. Cu toate acestea, el credea c\xc4\x83 doar o \xc8\x9bar\xc4\x83 cu o armat\xc4\x83 puternic\xc4\x83 ar putea p\xc4\x83stra pacea. Acord\xc3\xa2nd o aten\xc8\x9bie deosebit\xc4\x83 armatei, oferind mai mult\xc4\x83 libertate Finlandei \xc8\x99i elber\xc3\xa2nd iobagii \xc3\xaen 1861, el a c\xc3\xa2\xc8\x99tigat mai mult sprijin popular._NEWLINE_Via\xc8\x9ba familiei sale ajunsese s\xc4\x83 fie tulburat\xc4\x83. Iubita lui so\xc8\x9bie, Maria Alexandrovna, a murit de boal\xc4\x83 pulmonar\xc4\x83, dizolv\xc3\xa2nd apropria\xc8\x9bii familiei sale \xc8\x99i c\xc4\x83s\xc4\x83torindu-se cu amanta lui, Prin\xc8\x9besa Caterina Dolgoruki. Legitimizarea copiilor Caterinei \xc8\x99i zvonul c\xc4\x83 el a pl\xc4\x83nuit \xc3\xaencoronarea noii sale so\xc8\x9bii ca \xc3\xaemp\xc4\x83r\xc4\x83teas\xc4\x83, a provocat tensiuni \xc3\xaen toat\xc4\x83 familia Romanov. \xc3\x8en special, marile ducese erau scandalizate de perspectiva de subordonare a unei femei care a purtat mul\xc8\x9bi copii nelegitimi ai lui Alexanderu \xc3\xaen timpul vie\xc8\x9bii so\xc8\x9biei sale.  \xc3\x8enainte ca Prin\xc8\x9besa Caterina s\xc4\x83 fie ridicat\xc4\x83 \xc3\xaen rang, pe 13 martie 1881, Alexandru al II-lea a fost asasinat de o bomb\xc4\x83 aruncat\xc4\x83 de Ignacy Hryniewiecki. Patriotismul slavic, rena\xc8\x99terea cultural\xc4\x83 \xc8\x99i ideile Panslaviste au crescut importan\xc8\x9ba \xc3\xaen a doua jum\xc4\x83tate a acelui secol, evoc\xc3\xa2nd a\xc8\x99tept\xc4\x83ri mai mari dec\xc3\xa2t o dinastie cosmopolit\xc4\x83. C\xc3\xa2teva c\xc4\x83s\xc4\x83torii au fost aranjate cu prin\xc8\x9bese din alte monarhii slave \xc8\x99i regate ortodoxe (Grecia, Muntenegru \xc8\x99i Serbia). La \xc3\xaenceputul secolului al XX-lea o serie de prin\xc8\x9bese din linia cadet au avut permisiunea s\xc4\x83 se c\xc4\x83s\xc4\x83toreasc\xc4\x83 cu nobili mari din Rusia - \xc3\xaen timp ce p\xc3\xa2n\xc4\x83 \xc3\xaen 1850, practic toate c\xc4\x83s\xc4\x83toriile se \xc3\xaencheiau cu prin\xc8\x9bi germani._NEWLINE_Alexandru al II-lea a fost urmat de fiul s\xc4\x83u, Alexandru al III-lea, al doilea \xc8\x9bar Romanov care a fost responsabil pentru reforme conservatoare \xc3\xaen Rusia. Niciodat\xc4\x83 menit s\xc4\x83 fie \xc3\xaemp\xc4\x83rat, el a fost educat \xc8\x99i preg\xc4\x83tit pentru a conduce statul abia dup\xc4\x83 ce a murit fratele s\xc4\x83u mai mare, \xc8\x9aareviciul Nicolae. Aceast\xc4\x83 lips\xc4\x83 de educa\xc8\x9bie e posibil s\xc4\x83-i fi influen\xc8\x9bat politica, precum \xc8\x99i cea a fiului s\xc4\x83u, Nicolae al II-lea. Alexandru al III-lea, tem\xc3\xa2ndu-se de soarta pe care o avusese tatal s\xc4\x83u, a \xc3\xaent\xc4\x83rit regula autocratic\xc4\x83 \xc3\xaen Rusia. Multe dintre reformele liberale impuse de Alexandru al II-lea erau schimbate de fiul s\xc4\x83u. La moartea fratelui s\xc4\x83u, nu a mo\xc8\x99tenit doar tronul, ci \xc8\x99i o logodnic\xc4\x83, prin\xc8\x9besa danez\xc4\x83 Maria Feodorovna. \xc3\x8en ciuda naturii contrastate, c\xc4\x83s\xc4\x83toria a fost considerat\xc4\x83 armonioas\xc4\x83, produc\xc3\xa2nd \xc8\x99ase copii \xc8\x99i dob\xc3\xa2ndind reputa\xc8\x9bia de primul \xc8\x9bar care nu \xc8\x99i-a luat amant\xc4\x83._NEWLINE_Fiul s\xc4\x83u mai mare, Nicolae, a devenit \xc3\xaemp\xc4\x83rat la moartea lui Alexandru al III-lea, decedat la 49 de ani din cauza unei boli la rinichi. Dup\xc4\x83 o lun\xc4\x83 de la \xc3\xaenmorm\xc3\xa2ntarea tat\xc4\x83lui s\xc4\x83u, Nicolae s-a logodit cu Alix de Hesse-Darmstadt, nepoata favorit\xc4\x83 a reginei Victoria a Angliei. De\xc8\x99i era un om inteligent \xc8\x99i bun la suflet, a fost tentat s\xc4\x83 lase intacte politicile dure ale tat\xc4\x83lui s\xc4\x83u. Cu toate acestea, c\xc3\xa2nd a preluat controlul asupra armatei \xc3\xaen timpul Primului R\xc4\x83zboi Mondial, so\xc8\x9bia sa a \xc3\xaencercat s\xc4\x83 influen\xc8\x9beze afacerile guvernamentale. Devotamentul bine-cunoscut al s\xc4\x83u a r\xc4\x83nit reputa\xc8\x9bia dinastiei \xc3\xaen timpul razboiului, at\xc3\xa2t din cauza originii sale germane  c\xc3\xa2t \xc8\x99i din cauza rela\xc8\x9biei unice cu Rasputin. Fiul lor, Alexei, mo\xc8\x99tenitorul mult a\xc8\x99teptat al tronului, suferea de crize de agonie \xc8\x99i s\xc3\xa2nger\xc4\x83ri prelungite. Nicolae \xc8\x99i Alix au avut patru fiice: Olga, Tatiana, Maria \xc8\x99i Anastasia._NEWLINE_Cei \xc8\x99ase reprezentan\xc8\x9bi \xc8\x9bar ai liniei Holstein-Gottorp-Romanov au fost: Pavel (1796\xe2\x80\x931801), Alexandru I (1801\xe2\x80\x931825), Nicolae I (1825\xe2\x80\x9355), Alexandru al II-lea (1855\xe2\x80\x9381), Alexandru al III-lea (1881\xe2\x80\x9394) \xc8\x99i Nicolae al II-lea (1894\xe2\x80\x931917).\n_START_SECTION_\nPr\xc4\x83bu\xc8\x99irea\n_START_PARAGRAPH_\nRevolu\xc8\x9bia din Februarie 1917 a dus la adbicarea lui Nicolae al II-lea \xc3\xaen favoarea fratelui s\xc4\x83u Marele Duce Mihail Alexandrovici. Acesta din urm\xc4\x83 a refuzat s\xc4\x83 accepte autoritatea imperial\xc4\x83 care delega guvernul provizoriu \xc3\xaen a\xc8\x99teptarea unui viitor referendum. Aceast\xc4\x83 ac\xc8\x9biune a \xc3\xaencheiat \xc3\xaen mod eficient dinastia Romanov. Alexei l-a urmat pe Nicolae al II-lea ca \xc3\xaemp\xc4\x83rat al Rusiei, de\xc8\x99i a r\xc4\x83mas prizonier pentru restul vie\xc8\x9bii sale scurte. Unchiul s\xc4\x83u Mihail a devenit \xc3\xaemp\xc4\x83rat abia dup\xc4\x83 moartea lui Alexei \xc3\xaen 1918. \xc3\x8ens\xc4\x83 \xc8\x99i Mihail se afla \xc3\xaen captivitate \xc8\x99i a fost executat de bol\xc8\x99evici \xc3\xaen luna urm\xc4\x83toare._NEWLINE_Dup\xc4\x83 Revolu\xc8\x9bia din Februarie, Nicolae al II-lea \xc8\x99i familia sa au fost pu\xc8\x99i sub arest la domiciliu \xc3\xaen Palatul Alexandru. Mai mul\xc8\x9bi membrii ai familiei imperiale, printre care Marele Duce Cyril Vladimirovich de Rusia, care a reu\xc8\x99it s\xc4\x83 stabileasc\xc4\x83 rela\xc8\x9bii bune cu guvernul interimar \xc8\x99i \xc3\xaen cele din urm\xc4\x83 a fugit din \xc8\x9bar\xc4\x83 \xc3\xaen timpul Revolu\xc8\x9biei din Octombrie.\n_START_SECTION_\nExecu\xc8\x9bia \xc8\x9aarului \xc8\x99i a familiei\n_START_PARAGRAPH_\nLa data de 17 iulie 1918, autorit\xc4\x83\xc8\x9bile bol\xc8\x99evice care ac\xc8\x9bionau la ordinele lui  Iakov Sverdlov de la Moscova \xc8\x99i condus la nivel local de c\xc4\x83tre Filip Goloschekin \xc8\x99i Iakov Zurovskz, l-au \xc3\xaempu\xc8\x99cat pe Nicolae al II-lea, pe rudele sale apropiate, \xc8\x99i pe al\xc8\x9bi patru func\xc8\x9bionari \xc3\xaen pivni\xc8\x9ba Casei Ipatiev din Ekaterinburg._NEWLINE_Familiei i se spusese c\xc4\x83 ace\xc8\x99tia trebuiau s\xc4\x83 fac\xc4\x83 ni\xc8\x99te fotografii pentru a demonstra poporului c\xc4\x83 \xc3\xaenc\xc4\x83 sunt \xc3\xaen via\xc8\x9b\xc4\x83. Membrii familiei au fost aranja\xc8\x9bi corespunz\xc4\x83tor \xc8\x99i l\xc4\x83sa\xc8\x9bi singuri pentru c\xc3\xa2teva minute, apoi au fost introdu\xc8\x99i pistolarii care au \xc3\xaenceput s\xc4\x83 trag\xc4\x83. Fetele nu au murit de la primele focuri, deoarece gloan\xc8\x9bele s-au prins \xc3\xaen bijutieriile cusute \xc3\xaen corsete \xc8\x99i \xc3\xaen rochii. Agresotii au \xc3\xaencercat s\xc4\x83 le \xc3\xaenjughie cu baionetele, apoi au \xc3\xaempu\xc8\x99cat fiecare fat\xc4\x83 \xc3\xaen cap de la mic\xc4\x83 distan\xc8\x9b\xc4\x83._NEWLINE_\xc3\x8en mod ironic, Casa Ipatiev avea acela\xc8\x99i nume ca \xc8\x99i M\xc4\x83n\xc4\x83stirea Ipatiev din Kostroma, unde lui Mihail Romanov i s-a oferit coroana Rusiei \xc3\xaen 1613.\n_START_SECTION_\nExecutarea familiei extinse\n_START_PARAGRAPH_\nLa 18 iulie 1918, a doua zi dup\xc4\x83 asasinarea \xc8\x9barului \xc8\x99i familiei sale, membrii ai familiei extinse imperiale ruse au cunoscut o moarte brutal\xc4\x83, fiind uci\xc8\x99i \xc3\xaen apropiere de Alapayevsk de c\xc4\x83tre bol\xc8\x99evici. Membrii asasina\xc8\x9bi au fost: Marele Duce Serghei Mihailovici al Rusiei, Prin\xc8\x9bul Ioan Konstantinovici al Rusiei, Prin\xc8\x9bul Konstantin Konstantinovici al Rusiei, Prin\xc8\x9bul Igor Konstantinovici al Rusiei \xc8\x99i Prin\xc8\x9bul Vladimir Pavlovici Paley, Varvara Iakovleva secretara Marelui Duce Serghei, Marea Duces\xc4\x83 Elisabeta Fiodorovna, o str\xc4\x83nepoat\xc4\x83 a reginei Victoria \xc8\x99i sora mai mare a \xc8\x9aarinei Alexandra. Marea Duces\xc4\x83 Elisabeta plecase cu familia ei dup\xc4\x83 1905 c\xc3\xa2nd a fost asasinat so\xc8\x9bul ei, Marele Duce Serghei Alexandrovici, \xc8\x99i a donat toata averea sa s\xc4\x83racilor, devenind c\xc4\x83lug\xc4\x83ri\xc8\x9b\xc4\x83, \xc3\xaens\xc4\x83 a fost ucis\xc4\x83 chiar \xc8\x99i a\xc8\x99a. \xc3\x8en ianuarie 1919, autorit\xc4\x83\xc8\x9bile revolu\xc8\x9bionare i-au executat pe: Prin\xc8\x9bul Dmitri Konstantinovici, Prin\xc8\x9bul Nikolai Mihailovici, Prin\xc8\x9bul Pavel Aleksandrovici \xc8\x99i Prin\xc8\x9bul George Mihailovici care fuseser\xc4\x83 \xc8\x9binu\xc8\x9bi \xc3\xaen \xc3\xaenchisoarea Petru \xc8\x99i Pavel din Cetatea Petrograd._NEWLINE_Trupurile au fost recuperate de c\xc4\x83tre Armata Alb\xc4\x83 \xc3\xaen 1918 care \xc3\xaens\xc4\x83 a ajuns prea t\xc3\xa2rziu ca s\xc4\x83-i mai salveze. Trupurile au fost a\xc8\x99ezate \xc3\xaen sicrie \xc8\x99i au fost plimbate prin Rusia \xc3\xaen timpul luptelor dintre Armata Alb\xc4\x83 \xc8\x99i Armata Ro\xc8\x99ie. \xc3\x8en 1920 sicriele au fost \xc3\xaengropate \xc3\xaentr-o fost\xc4\x83 misiune rus\xc4\x83 de la Beijing. \xc3\x8en 1981 Prin\xc8\x9besa Elisabeta a fost canonizat\xc4\x83 de Biserica Ortodox\xc4\x83 Rus\xc4\x83 din afara Rusiei, iar \xc3\xaen 1992 de c\xc4\x83tre Patriarhia Moscovei. \xc3\x8en 2006, reprezentan\xc8\x9bi ai familiei Romanov f\xc4\x83ceau planuri de a re\xc3\xaenmorm\xc3\xa2nta r\xc4\x83m\xc4\x83\xc8\x99i\xc8\x9bele \xc3\xaen alt\xc4\x83 parte. Ora\xc8\x99ul este loc de pelerinaj \xc3\xaen memoria Elisabetei Romanov.\n_START_SECTION_\nRomanovi contemporani\n_START_PARAGRAPH_\nAu existat numeroase raport\xc4\x83ri nefondate de impostori Romanov care au pretins a fi membri ai familiei \xc8\x9barului Nicolae al II-lea, cel mai cunoscut caz fiind Anna Anderson. Cercetarea a dovedit \xc3\xaens\xc4\x83 clar faptul c\xc4\x83 to\xc8\x9bi Romanovii \xc8\x9binu\xc8\x9bi prizonieri \xc3\xaen interiorul casei Ipatiev din Ekaterinburg au fost uci\xc8\x99i cu brutalitate.  Descenden\xc8\x9bii Xeniei \xc8\x99i Olg\xc4\x83i, cele dou\xc4\x83 surori ale lui Nicolae al II-lea, au supravie\xc8\x9buit p\xc3\xa2n\xc4\x83 \xc3\xaen zilele noastre._NEWLINE_Marele Duce Kiril Vladimirovici, descendentul direct pe linie masculin\xc4\x83 al \xc8\x9barului Alexandru al II-lea al Rusiei, a pretins \xc8\x99efia fostei case imperiale a Rusiei \xc8\x99i \xc8\x99i-a asumat titlul de "\xc3\xaemp\xc4\x83rat \xc8\x99i autocrat al tuturor ru\xc8\x99ilor" \xc3\xaen 1924, c\xc3\xa2nd dovada c\xc4\x83 to\xc8\x9bi pretenden\xc8\x9bii anteriori au fost uci\xc8\x99i a fost definitiv\xc4\x83. El a fost urmat de singurul s\xc4\x83u fiu, Vladimir Kirilovici. Singurul copil al lui Vladimir, Maria Vladimirovna, este actualul pretendent; singurul ei copil din c\xc4\x83s\xc4\x83toria cu Prin\xc8\x9bul Franz Wilhelm al Prusiei, George Mihailovici, este mo\xc8\x99tenitor aparent \xc3\xaens\xc4\x83 sunt \xc3\xaen via\xc8\x9b\xc4\x83 \xc8\x99i al\xc8\x9bi descenden\xc8\x9bi ai ramurei junior a Casei Holstein-Gottorp-Romanov. Asocia\xc8\x9bia familiei Romanov, o asocia\xc8\x9bie privat\xc4\x83 cu cei mai mul\xc8\x9bi dintre descenden\xc8\x9bii \xc8\x9barului Pavel I al Rusiei nu are nici o preten\xc8\x9bie la fostul tron \xc3\xaens\xc4\x83 contest\xc4\x83 calitatea de \xc8\x99ef actual a casei. Aceste dou\xc4\x83 grupuri continu\xc4\x83 s\xc4\x83 aib\xc4\x83 diferen\xc8\x9be de opinie.\n_START_SECTION_\nArbore genealogic\n_START_PARAGRAPH_\nUn arbore genealogic sumar este:'